CELEX: 32021Y0827(01)
Language: lv
Date: 2021-08-06 00:00:00
Title: Eiropas Sistēmisko risku kolēģijas Lēmums (2021. gada 6. augusts), ar ko groza Lēmumu ESRK/2015/4 par koordinēšanas pamatstruktūru, saskaņā ar kuru attiecīgās iestādes paziņo par valsts makrouzraudzības politikas pasākumiem, un par ESRK atzinumu un ieteikumu sniegšanu un Lēmuma ESRK/2014/2 atcelšanu (ESRK/2021/7) 2021/C 344/04

27.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  C 344/4
               
            
         EIROPAS SISTĒMISKO RISKU KOLĒĢIJAS LĒMUMS
         (2021. gada 6. augusts),
         ar ko groza Lēmumu ESRK/2015/4 par koordinēšanas pamatstruktūru, saskaņā ar kuru attiecīgās iestādes paziņo par valsts makrouzraudzības politikas pasākumiem, un par ESRK atzinumu un ieteikumu sniegšanu un Lēmuma ESRK/2014/2 atcelšanu
         (ESRK/2021/7)
         (2021/C 344/04)
         EIROPAS SISTĒMISKO RISKU KOLĒĢIJAS VALDE,
         ņemot vērā Līgumu par Eiropas Savienības darbību,
         Ņemot vērā Eiropas Parlamenta un Padomes Regulu (ES) Nr. 1092/2010 (2010. gada 24. novembris) par Eiropas Savienības finanšu sistēmas makrouzraudzību un Eiropas Sistēmisko risku kolēģijas izveidošanu (1) un jo īpaši tās 3. pantu,
         ņemot vērā Eiropas Sistēmisko risku kolēģijas Lēmumu ESRK/2011/1 (2011. gada 20. janvāris), ar ko pieņem Eiropas Sistēmisko risku kolēģijas Reglamentu (2), un jo īpaši tā 20. pantu,
         tā kā:
         
                     (1)
                  
                  
                     Ar Eiropas Sistēmisko risku kolēģijas Lēmumu ESRK/2015/4 (3) tika izveidota koordinēšanas pamatstruktūra valstu makrouzraudzības pasākumu paziņošanai, ko veic attiecīgās iestādes, un Eiropas Sistēmisko risku kolēģijas (ESRK) atzinumu un ieteikumu sniegšanai. Šie uzdevumi noteikti Savienības tiesību aktos, jo īpaši Eiropas Parlamenta un Padomes Direktīvā 2013/36/ES (4) un Eiropas Parlamenta un Padomes Regulā (ES) Nr. 575/2013 (5), un/vai izriet no Regulas (ES) Nr. 1092/2010.
                  
               
                     (2)
                  
                  
                     Eiropas Parlamenta un Padomes Regula (ES) 2019/876 (6) un Eiropas Parlamenta un Padomes Direktīva (ES) 2019/878 (7) tika pieņemtas 2019. gada 20. maijā un grozīja attiecīgi Regulu (ES) Nr. 575/2013 un Direktīvu 2013/36/ES. Daži ar tām ieviestie grozījumi, piemēram, izmaiņas Regulas (ES) Nr. 575/2013 124. un 164. pantā un Direktīvas 2013/36/ES 131. pantā, būtu jāatspoguļo Lēmumā ESRB/2015/4, grozot noteikumus par atzinumu un ieteikumu sniegšanu.
                  
               
                     (3)
                  
                  
                     Lēmuma ESRK/2015/4 noteikumi par novērtēšanas grupas sastāvu saistīti ar attiecīgajiem Regulas (ES) Nr. 1092/2010 noteikumiem par ESRK Valdes un Koordinācijas komitejas sastāvu. Šie noteikumi jāsaskaņo ar nesenajām institucionālajām izmaiņām, kas ar Eiropas Parlamenta un Padomes Regulu (ES) 2019/2176 (8) ieviestas attiecībā uz ESRK Valdes sastāvu un banku savienību.
                  
               
                     (4)
                  
                  
                     Turklāt šā lēmuma mērķis ir risināt jautājumus, kas radušies saistībā ar Lēmuma ESRB/2015/4 noteikumiem, kuri laika gaitā izrādījušies nepietiekami skaidri un tādēļ tiek atšķirīgi interpretēti vai par kuriem konstatēts, ka tie ir nepraktiski vai pārmērīgi apgrūtinoši, tostarp procedūras noteikumiem, kas novērtēšanas grupai jāievēro, izstrādājot atzinumus.
                  
               
                     (5)
                  
                  
                     Tādēļ attiecīgi jāgroza Lēmums ESRK/2015/4,
                  
               IR PIEŅĒMUSI ŠO LĒMUMU.
         
            1. pants
            Grozījumi
            Lēmumu ESRK/2015/4 groza šādi:
            
                        1.
                     
                     
                        šādi groza 1. panta 2. punktu:
                        
                                    a)
                                 
                                 
                                    ar šādu apakšpunktu aizstāj a) apakšpunktu:
                                    
                                                “a)
                                             
                                             
                                                sniegti ESRK ieteikumi un atzinumi par valstu makrouzraudzības politikas pasākumiem saskaņā ar Direktīvas 2013/36/ES 131. panta 5.a punktu, 133. panta 11. un 12. punktu un Regulas (ES) Nr. 575/2013 124. panta 2. punktu, 164. panta 6. punktu un 458. panta 4. punktu;”;
                                             
                                          
                              
                                    b)
                                 
                                 
                                    ar šādu apakšpunktu aizstāj b) apakšpunktu:
                                    
                                                “b)
                                             
                                             
                                                grozīts Ieteikums ESRK/2015/2, lai papildus iekļautu paziņotos makrouzraudzības politikas pasākumus, attiecībā uz kuriem tiek ieteikts veikt savstarpēju atzīšanu saskaņā ar, bet ne tikai, Direktīvas 2013/36/ES 134. panta 5. punktu un Regulas (ES) Nr. 575/2013 458. panta 8. punktu;”;
                                             
                                          
                              
                  
                        2.
                     
                     
                        šādi groza 2. pantu:
                        
                                    a)
                                 
                                 
                                    ar šādu punktu aizstāj 7) punktu:
                                    
                                                “7)
                                             
                                             
                                                “atzinums” ir jebkurš atzinums, ko ESRK sniedz pēc tam, kad tā saņēmusi paziņojumu par makrouzraudzības politikas pasākumu, saskaņā ar Direktīvas 2013/36/ES 131. panta 5.a punktu un 133. panta 12. punktu un Regulas (ES) Nr. 575/2013 124. panta 2. punktu, 164. panta 6. punktu un 458. panta 4. punktu;”;
                                             
                                          
                              
                                    b)
                                 
                                 
                                    ar šādu punktu aizstāj 9) punktu:
                                    
                                                “9)
                                             
                                             
                                                “ieteikums” ir jebkurš ieteikums, ko ESRK sniedz saskaņā ar, bet ne tikai, Direktīvas 2013/36/ES 133. panta 11. punktu, 134. panta 5. punktu, 138. pantu un 139. panta 3. punktu un Regulas (ES) Nr. 575/2013 458. panta 8. punktu;”;
                                             
                                          
                              
                  
                        3.
                     
                     
                        ar šādu pantu aizstāj 4. pantu:
                        
                           “4. pants
                           ESRK atzinumi un ieteikumi par valstu makrouzraudzības politikas pasākumiem
                           
                              1.   Šo pantu piemēro 1. panta 2. punkta a) apakšpunktā norādītajiem atzinumiem un ieteikumiem.
                           
                           
                              2.   Saņemot paziņojumu saskaņā ar Direktīvas 2013/36/ES 131. vai 133. pantu vai Regulas (ES) Nr. 575/2013 124., 164. vai 458. pantu, ESRK sekretariāts nekavējoties, bet ne vēlāk kā līdz nākamās ECB darba dienas beigām, ar Darwin sistēmas palīdzību nodod to ESRK Valdes un novērtēšanas grupas locekļiem.
                           
                           
                              3.   Piecu ECB darba dienu laikā pēc paziņojuma saņemšanas saskaņā ar 2. punktu ESRK Valdes locekļi var paust pamatotas bažas par jebkādām negatīvām ārējām sekām, piemēram, paziņotā makrouzraudzības politikas pasākuma negatīviem pārrobežu blakusefektiem. Lai nodrošinātu raitu un efektīvu procedūras norisi, ESRK Valdes locekļi, ciktāl iespējams, šādas pamatotas bažas pauž angļu valodā.
                           
                           
                              4.   Novērtēšanas grupa sagatavo novērtējumu un atzinuma vai ieteikuma projektu par paziņotā makrouzraudzības politikas pasākuma atbilstību, ņemot vērā Direktīvas 2013/36/ES un Regulas (ES) Nr. 575/2013 attiecīgās prasības no makrouzraudzības un finanšu stabilitātes viedokļa, kā arī ņemot vērā jebkādas pamatotas bažas, ko saskaņā ar 3. punktu pauduši ESRK Valdes locekļi.
                           
                           
                              5.   Tiklīdz novērtēšanas grupa pabeigusi darbu ar atzinuma vai ieteikuma projektu, ESRK sekretariāts ar Darwin sistēmas palīdzību to nekavējoties nodod ESRK Valdes locekļiem.
                           
                           
                              6.   Pamatojoties uz novērtēšanas grupas novērtējumu un tās sagatavotā dokumenta projektu, ESRK Valde pieņem lēmumu par atzinuma vai ieteikuma projektu. Ja vien saskaņā ar ESRK reglamentu netiek sasaukta ESRK Valdes sanāksme, ESRK Valdes lēmums tiek pieņemts rakstiskā procedūrā. ESRK Valde pieņem lēmumu vismaz vienu ECB darba dienu pirms tā attiecīgā laikposma beigām, kas noteikts Direktīvas 2013/36/ES 131. vai 133. pantā vai Regulas (ES) Nr. 575/2013 124., 164. vai 458. pantā.
                           
                           
                              7.   Ja pēc ESRK pieprasījuma paziņojošajām iestādēm sniegt papildu informāciju saņemtā informācija joprojām neietver visu attiecīgo informāciju, kas vajadzīga, lai novērtētu plānotā pasākuma atbilstību, tostarp tā atbilstību attiecīgajām prasībām saskaņā ar Direktīvu 2013/36/ES un Regulu (ES) Nr. 575/2013, ESRK var sniegt atzinumu, kurā norādīts, ka atbilstību Direktīvas 2013/36/ES un Regulas (ES) Nr. 575/2013 prasībām novērtēt nav iespējams. Attiecīgos gadījumos ESRK var sniegt arī negatīvu atzinumu vai ieteikumu.”;
                           
                        
                     
                  
                        4.
                     
                     
                        ar šādu pantu aizstāj 5. pantu:
                        
                           “5. pants
                           ESRK ieteikumi par makrouzraudzības politikas pasākumu savstarpēju atzīšanu
                           
                              1.   Šo pantu piemēro Ieteikuma ESRK/2015/2 grozījumiem šā lēmuma 1. panta 2. punkta b) apakšpunkta nozīmē.
                           
                           
                              2.   Piecu ECB darba dienu laikā pēc tam, kad ESRK no dalībvalsts saņēmusi savstarpējas atzīšanas pieprasījumu saskaņā ar, bet ne tikai, Direktīvas 2013/36/ES 134. panta 5. punktu vai Regulas (ES) Nr. 575/2013 458. panta 8. punktu, ESRK sekretariāts ar Darwin sistēmas palīdzību nodod to Konsultatīvās speciālistu komitejas (KSK), ESRK Valdes un novērtēšanas grupas locekļiem.
                           
                           
                              3.   Piecu ECB darba dienu laikā pēc 2. punktā minētās informācijas nosūtīšanas ESRK Valdes locekļi var sniegt ESRK informāciju par to, ka paziņotajam makrouzraudzības politikas pasākumam būs būtiski negatīvi pārrobežu blakusefekti to jurisdikcijā. Lai nodrošinātu raitu un efektīvu procedūras norisi, ESRK Valdes locekļi, ciktāl iespējams, attiecīgo informāciju ESRK sniedz angļu valodā.
                           
                           
                              4.   Novērtēšanas grupa sagatavo novērtējumu par to, vai nepieciešams pieņemt ieteikumu par savstarpēju atzīšanu, vajadzības gadījumā pievienojot ieteikuma ESRK/2015/2 grozījumu projektu. Novērtēšanas grupa iesniedz KSK priekšlikumu par paziņotā pasākuma savstarpēju atzīšanu un līdzekļiem savstarpējas atzīšanas īstenošanai saskaņā ar Ieteikumu ESRK/2015/2.
                           
                           
                              5.   Novērtēšanas grupa apsver, vai Ieteikuma ESRK/2015/2 grozījumu projekts būtu jāpārskata, ņemot vērā no KSK locekļiem saņemtos komentārus, un ar ESRK Sekretariāta palīdzību Ieteikuma ESRK/2015/2 grozījuma projektu iesniedz ESRK Valdei, izmantojot Darwin sistēmu.
                           
                           
                              6.   Pamatojoties uz novērtējumu un novērtēšanas grupas sagatavoto projektu, ESRK Valde pieņem lēmumu par ieteikuma ESRK/2015/2 grozījumu projektu. Ja vien saskaņā ar ESRK reglamentu netiek sasaukta ESRK Valdes sanāksme, ESRK Valdes lēmums tiek pieņemts rakstiskā procedūrā”.
                           
                        
                     
                  
                        5.
                     
                     
                        ar šādu pantu aizstāj 7. pantu:
                        
                           “7. pants
                           Novērtēšanas grupa
                           
                              1.   Novērtēšanas grupa sagatavo novērtējumus un atzinumu vai ieteikumu projektus par makrouzraudzības politikas pasākumiem, makrouzraudzības politikas pasākumu savstarpēju atzīšanu un trešo valstu PKR normām. Novērtēšanas grupas locekļi, kā arī novērotāji ieņem pietiekami augsta līmeņa amatu gan tehniskās kompetences, gan politikas nostādņu ziņā.
                           
                           
                              2.   Novērtēšanas grupas vadītājs ir ESRK sekretariāta vadītājs vai viņa norīkots aizstājējs. Novērtēšanas grupas vadītājs atbild par novērtēšanas grupas darba sagatavošanu, tostarp darba kārtības noteikšanu, sanāksmju sasaukšanu un jautājumu iesniegšanu apspriešanai, kā arī par novērtēšanas grupas sanāksmju vadīšanu.
                           
                           
                              3.   Novērtēšanas grupā ir:
                              
                                          a)
                                       
                                       
                                          divi ESRK sekretariāta pārstāvji, tostarp novērtēšanas grupas vadītājs;
                                       
                                    
                                          b)
                                       
                                       
                                          viens ECB uzraudzības funkcijas pārstāvis;
                                       
                                    
                                          c)
                                       
                                       
                                          viens ECB makrouzraudzības funkcijas pārstāvis;
                                       
                                    
                                          d)
                                       
                                       
                                          viens Eiropas Komisijas pārstāvis;
                                       
                                    
                                          e)
                                       
                                       
                                          viens Eiropas Banku iestādes (EBI) pārstāvis; un
                                       
                                    
                                          f)
                                       
                                       
                                          deviņi pārstāvji, no kuriem katrs pārstāv kādu no tām valsts iestādēm, kuru pārstāvji ir ESRK Valdes locekļi ar balsstiesībām saskaņā ar Regulas (ES) Nr. 1092/2010 6. panta 1. punktu.
                                       
                                    No deviņiem f) apakšpunktā minētajiem pārstāvjiem vismaz divi pārstāv tās valsts iestādes, no kurām ievēlēti valsts koordinācijas komitejas locekļi saskaņā ar Regulas (ES) Nr. 1092/2010 11. panta 1. punkta c) apakšpunktu, kā arī iestādi, no kuras ievēlēts ESRK priekšsēdētāja pirmais vietnieks saskaņā ar Regulas (ES) Nr. 1092/2010 5. panta 2. punktu, un iestādi, no kuras iecelts KSK priekšsēdētājs saskaņā ar Regulas (ES) Nr. 1092/2010 13. panta 2. punktu, ja iestāde ir f) apakšpunktā norādītā veida iestāde.
                           
                           
                              4.   Pamatojoties uz to valstu iestāžu izvirzītajiem kandidātiem, kuru pārstāvji ir ESRK Valdes locekļi ar balsstiesībām, ESRK Valde ieceļ deviņus 3. punktā minētos pārstāvjus, ņemot vērā vajadzību nodrošināt dalībvalstu, kuras ir iesaistītās dalībvalstis, kā definēts Padomes Regulas (ES) Nr. 1024/2013 (*1) 2. panta 1. punktā, un dalībvalstu, kuras nav iesaistītās dalībvalstis, līdzsvarotu pārstāvību. Viņus ieceļ uz tādu pašu laikposmu kā attiecīgo Koordinācijas komitejas locekli vai uz trim gadiem. Novērtēšanas grupas pārstāvjus no valsts iestādēm, no kurām nav izraudzīts koordinācijas komitejas valsts loceklis, var iecelt atkārtoti.
                           
                           
                              5.   Visus pārējos novērtēšanas grupas locekļus ieceļ uz neierobežotu laiku.
                           
                           
                              6.   Novērtēšanas grupā pārstāvētās iestādes var mainīt savu pārstāvi, pamatojoties uz nepieciešamajām speciālajām zināšanām un novērtējuma veidu, kas novērtēšanas grupai jāveic saskaņā ar 1. panta 2. punktu. Šādas izmaiņas jāapstiprina novērtēšanas grupas vadītājam.
                           
                           
                              7.   Novērotāji var lūgt, lai viņus uzaicina piedalīties novērtēšanas grupā, lai sniegtu savu ieguldījumu apspriešanā. Novērotāji var būt pārstāvji no iestādēm, kas norādītas Regulas (ES) Nr. 1092/2010 6. panta 1. un 2. punktā un 13. panta 1. punktā. Sagatavojot ieteikumu vai atzinumu saskaņā ar Direktīvas 2013/36/ES 131. panta 5.a punktu un 133. panta 11. un 12. punktu un Regulas (ES) Nr. 575/2013 458. panta 4. punktu, kā novērotāji piedalās Komisijas un EBI pārstāvji. Sagatavojot atzinumu saskaņā ar Regulas (ES) Nr. 575/2013 124. panta 2. punktu vai 164. panta 6. punktu, kā novērotāji piedalās EBI pārstāvji. Kā novērotājus var uzaicināt arī trešo valstu attiecīgo iestāžu pārstāvjus, un šādā gadījumā uz viņiem attiecas vienošanās par konfidencialitāti.
                           
                           
                              8.   Ja saskaņā ar Regulas (ES) Nr. 1024/2013 5. panta 2. punktu valsts iestādes vietā par valsts līmeņa makrouzraudzības politikas pasākumu paziņo ECB, divi novērotāji pārstāv ECB un divi novērotāji pārstāv katru attiecīgo dalībvalsti.
                           
                           
                              9.   Lai izvairītos no interešu konfliktiem makrouzraudzības politikas pasākumu novērtēšanā saskaņā ar 1. panta 2. punkta a) apakšpunktu, visos gadījumos, kuros attiecīgās dalībvalsts iestādes vai ECB paziņojušas par makrouzraudzības politikas pasākumu vai paudušas pamatotas bažas par makrouzraudzības politikas pasākumu, vai lūgušas novērtēšanas grupai novērtēt makrouzraudzības politikas pasākuma savstarpēju atzīšanu, dalībvalstu vai ECB pārstāvju kā novērtēšanas grupas locekļu statuss tiek uz laiku apturēts, šos locekļus neaizvietojot.
                           
                           
                              10.   Novērtēšanas grupas locekļi saskaņā ar 4. panta 4. punktu, 5. panta 4. punktu un 6. panta 5. punktu sagatavo atzinumu vai ieteikumu projektus, par kuriem var balsot ESRK Valde. Novērtēšanas grupa cenšas panākt tās locekļu vienprātību. Ja nepieciešams, tā ESRK Valdei iesniegtajā novērtējumā var norādīt vairākuma un mazākuma viedokli.
                           
                        
                        
                           (*1)  Padomes Regula (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (OV L 287, 29.10.2013., 63. lpp.).”."
                        
                     
                  
         
            2. pants
            Pārejas noteikums
            Pārstāvji, kas iecelti saskaņā ar Lēmuma ESRB/2015/4 7. pantu, paliek amatā līdz to pašreizējā amata pilnvaru termiņa beigām, kā norādīts Lēmuma ESRB/2015/4 7. panta 4. punktā.
         
         
            3. pants
            Stāšanās spēkā
            Šis lēmums stājas spēkā 2021. gada 6. augustā.
         
         
            Frankfurtē pie Mainas, 2021. gada 6. augustā
            
               Francesco MAZZAFERRO
               
                  ESRK Valdes vārdā –
               
               
                  ESRK Sekretariāta vadītājs
               
            
         
         
            (1)  OV L 331, 15.12.2010., 1. lpp.
         
         
            (2)  OV C 58, 24.2.2011., 4. lpp.
         
         
            (3)  Eiropas Sistēmisko risku kolēģijas Lēmums ESRK/2015/4 (2015. gada 16. decembris) par koordinēšanas pamatstruktūru, saskaņā ar kuru attiecīgās iestādes paziņo par valsts makrouzraudzības politikas pasākumiem, un par ESRK atzinumu un ieteikumu sniegšanu un Lēmuma ESRK/2014/2 atcelšanu (OV C 97, 12.3.2016., 28. lpp.).
         
            (4)  Eiropas Parlamenta un Padomes Direktīva 2013/36/ES (2013. gada 26. jūnijs) par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK (OV L 176, 27.6.2013., 338. lpp.).
         
            (5)  Eiropas Parlamenta un Padomes Regula (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm, un ar ko groza Regulu (ES) Nr. 648/2012 (OV L 176, 27.6.2013., 1. lpp.).
         
            (6)  Eiropas Parlamenta un Padomes Regula (ES) 2019/876 (2019. gada 20. maijs), ar ko groza Regulu (ES) Nr. 575/2013 attiecībā uz sviras rādītāju, neto stabila finansējuma rādītāju, prasībām pašu kapitālam un atbilstīgajām saistībām, darījuma partnera kredītrisku, tirgus risku, riska darījumiem ar centrālajiem darījumu partneriem, riska darījumiem ar kolektīvo ieguldījumu uzņēmumiem, lieliem riska darījumiem, pārskatu sniegšanas un informācijas atklāšanas prasībām un Regulu (ES) Nr. 648/2012 (OV L 150, 7.6.2019., 1. lpp.).
         
            (7)  Eiropas Parlamenta un Padomes Direktīva (ES) 2019/878 (2019. gada 20. maijs), ar ko Direktīvu 2013/36/ES groza attiecībā uz atbrīvotajām sabiedrībām, finanšu pārvaldītājsabiedrībām, jauktām finanšu pārvaldītājsabiedrībām, atalgojumu, uzraudzības pasākumiem un pilnvarām, kā arī kapitāla saglabāšanas pasākumiem (OV L 150, 7.6.2019., 253. lpp.).
         
            (8)  Eiropas Parlamenta un Padomes Regula (ES) 2019/2176 (2019. gada 18. decembris), ar ko groza Regulu (ES) Nr. 1092/2010 par Eiropas Savienības finanšu sistēmas makrouzraudzību un Eiropas Sistēmisko risku kolēģijas izveidošanu (OV L 334, 27.12.2019., 146. lpp.).